
ELŐTERJESZTÉS

Bodmér Község Önkormányzata Képviselő-testületének
2026. július 28. napjára összehívott 
rendkívüli, nyílt testületi ülésére







Az előterjesztés címe és tárgya: 
Bodmér belterület 38/3 hrsz. alatti ingatlanra vonatkozó visszavásárlási jog gyakorlásáról



A tárgykört rendező jogszabály:
· Magyarország helyi önkormányzatairól szóló 2011. évi CLXXXIX. törvény
· az ingatlan-nyilvántartásról szóló 1997. évi CXLI. törvény
· Polgári Törvénykönyvről szóló 2013. évi V. törvény






Előterjesztő:			Katona László polgármester
Az előterjesztést készítette: 	Dr. Fehér Diána aljegyző
Freész Józsefné jegyzőkönyvvezető
Tisztelt Képviselő-testület!

Bodmér Község Önkormányzata (Eladó) és Ipolyi Balázs és Ipolyi Linda (Vevők) között 2021. április 27. napján létrejött, a Bodmér belterület 38/3 hrsz. alatt felvett ingatlanra vonatkozó adásvételi szerződés 2.3–2.3.2. pontjában kikötött visszavásárlási jog gyakorlásának feltétele – a beépítési kötelezettség 5 éven belüli, hatósági igazolással történő igazolásának elmaradása – 2026. április 27. napjával bekövetkezett.
Javaslom, hogy a Képviselő-testület a Polgári Törvénykönyvről szóló 2013. évi V. törvény 6:224. § (1) bekezdése és a szerződés 2.3–2.3.2. pontja alapján éljen a visszavásárlási jogával, és egyoldalú jognyilatkozattal vásárolja meg Vevőktől a Bodmér belterület 38/3 hrsz. alatt felvett ingatlant, a szerződésben meghatározott, bruttó 2.612.800,-Ft, azaz kettőmillió-hatszáztizenkétezer-nyolcszáz forint visszavásárlási áron.
A mellékelt tulajdoni lap szerint az ingatlanon tehermentes.
Javaslom a Tisztelt Képviselő-testület részére, hogy a Bodmér 38/3 hrsz.-ú ingatlan vonatkozásában hatalmazza fel a polgármestert az előterjesztés mellékletét képező adásvételi szerződés aláírására.
Kérem a Tisztelt Képviselő-testületet, hogy az előterjesztést tárgyalja meg és a határozati javaslatot fogadja el.

Bodmér, 2026. július 23. 
Tisztelettel:
            Katona László
             polgármester

Határozati javaslat:

Bodmér Község Önkormányzata Képviselő-testületének
/2026. (VII. 28.) határozata

a Bodmér belterület 38/3 hrsz. alatti ingatlanra vonatkozó visszavásárlási jog gyakorlásáról

Bodmér Község Önkormányzatának Képviselő-testülete (a továbbiakban: Képviselő-testület) a Bodmér belterület 38/3 hrsz. alatti ingatlanra vonatkozó visszavásárlási jog gyakorlásáról az alábbiak szerint határoz:

1. A Képviselő-testület megállapítja, hogy Bodmér Község Önkormányzata (Eladó) és Ipolyi Balázs, valamint Ipolyi Linda (Vevők) között 2021. április 27. napján létrejött, a Bodmér belterület 38/3 hrsz. alatt felvett ingatlanra vonatkozó adásvételi szerződés 2.3–2.3.2. pontjában kikötött visszavásárlási jog gyakorlásának feltétele – a beépítési kötelezettség 5 éven belüli, hatósági igazolással történő igazolásának elmaradása – 2026. április 27. napjával bekövetkezett.

2. A Képviselő-testület úgy dönt, hogy a Polgári Törvénykönyvről szóló 2013. évi V. törvény 6:224. § (1) bekezdése és a szerződés 2.3–2.3.2. pontja alapján él a visszavásárlási joggal, és a határozat 1.  mellékletét képező adásvételi szerződés szerint Ipolyi Balázstól, valamint Ipolyi Lindától megvásárolja a Bodmér belterület 38/3 hrsz. alatt felvett ingatlant, a szerződésben meghatározott, bruttó 2.612.800,-Ft, azaz kettőmillió-hatszáztizenkétezer-nyolcszáz forint visszavásárlási áron.

3. A Képviselő-testület felhatalmazza Katona László polgármestert, hogy a jelen határozat 2. pontja szerinti adásvételi szerződést az Önkormányzat nevében aláírja.

4. A Képviselő-testület a visszavásárlási vételár, azaz 2.532.300,- Ft megfizetésének fedezetét a […………………………. költségvetési sor / általános tartalék] terhére biztosítja, és felhatalmazza a polgármestert a szükséges költségvetési átcsoportosítás előkészítésére.

Határidő: 	azonnal
			    					Felelős:	polgármester 


1. melléklet a /2026. (VII. 28.) határozathoz

